Dunyoda COVID-19’ga chalinganlar soni 37 milliondan oshdi

Pandemiya boshidan buyon dunyo bo‘ylab 37 milliondan ortiq kishi koronavirusga chalindi, deb xabar beradi “RBK” Jons Hopkins universiteti yig‘ma statistikasiga tayanib.

Ikki kun ichida kasallanganlar soni 1 millionga ko‘paydi: 36 millionlik marradan 8-oktabr kuni o‘tilgan edi.
Kasallanish holatlari soni bo‘yicha yuqori uchlikka AQSh (7,68 millionta holat), Hindiston (6,9 million) va Braziliya (5 million) kiradi.
Avvalroq bir kecha-kunduzda koronavirusga chalinish holatlari soni bo‘yicha yangi rekord qayd etilgan edi. Bir kecha-kunduzda dunyo bo‘ylab 338 799 kishi koronavirus yuqtirib oldi, bu butun pandemiya davridagi yangi rekord bo‘ldi.
Ma’lumot uchun, dunyoda koronavirusga chalinganlar soni 30-avgustda 25 million, 11-sentabrda 28 million, 14-sentabrda 29 million, 18-sentabrda 30 million, 21-sentabr kuni 31 million, 5-oktabr kuni 35 million kishidan oshgan edi.